பாடப் பாட நாவுக்கு இனிமை தந்து கொண்டிருக்கின்றன. இனி , குற்றாலத்துக்கு நேராகப் போகவேண்டும். கவி இல்லாமலே மனசைக் கவரக்கூடிய இடம் குற்றாலம். கோயில் , அருவி , சோலை பொதிந்த மலை , தென்றல் எல்லாம் சேர்ந்து அமைந்திருப்பதைப் பார்த்தால் , உலகத்திலேயே இந்த மாதிரி இடம் இல்லை என்றே சொல்லலாம். சுமார் ஆயிரத்து முந்நூறு வருஷங்களுக்கு முன் திருஞான சம்பந்தர் இங்கு வந்தார். நுண் துளி தூங்கும் குற்றாலம் என்று பாடினார். மாணிக்கவாசகரும் ஒரு பாடல் பாடியிருக்கிறார் : உற்றாரை யான்வேண்டேன் ஊர்வேண்டேன் பேர்வேண்டேன் கற்றாரை